Lørdag gikk venstrepolitiker Abid Q. Raja ut med kritikk av at kvinner bruker burka og nikab.

– Jeg kan godt være ærlig om mine følelser når jeg ser kvinner i burka og nikab: Ofte føler jeg synd på dem og jeg blir også flau på vegne av muslimene. Jeg har faktisk også kjent på følelse av vemmelse, sa han til VG.

Selv er Raja for tiden i Canada. Men da han våknet hadde blant annet mottatt en sms som grenser opp mot å være en trussel:

«Din skitne svin, må Allah brenne deg i Jahannam (helvete, red.anm.) din uoppdratte murtad kafir hund. Du er en skam for pakkiser og muslimer», skrev mannen blant annet.

Les også: Raja advarer mot nikabforbud

– Det er veldig synd at folk reagerer med å ønske død og fordervelse mot noen, kun fordi man blir utfordret på sin egen ukultur, sier Abid Q. Raja til ABC Nyheter lørdag formiddag.

– Du trenger ikke ringe igjen. Hører du?



– Det er akkurat hva jeg mener, sier derimot mannen som sendte sms-meldingen når ABC Nyheter ringer for å få utdypet hat-meldingen.

Han ber om å få være anonym, og vil ikke utdype sine meninger, men avslutter med å si til ABC Nyheter:

– Du trenger ikke ringe meg igjen. Hører du?

Les også: Abid Raja: – Frp bidrar til å skape frykt og fiendebilder

På twitter skrev Abid Q. Raja om sms-meldingen tidligere i dag:

«Våkna nå i Canada med slik hyggelig melding på min mobil. Kanonfølelse! Enkelte muslimer kan få sagt det».

Venstre-lederen Trine Skei Grande svarte slik på Raja tvitter-melding:

«Men jeg er stolt av å ha deg på laget vårt @abidraja - du er tøff».

– Be for meg



Til ABC Nyheter fastholder Raja sin kritikk av plaggene som enkelte islamister sverger til.

– Burka og niqab hører ikke hjemme i Norge. Jeg har oppfordret muslimer til å ta oppgjør med denne kulturen og endre sin praksis, skriver han på sms.

Men hat-meldingen gjør også inntrykk på stortingspolitikeren:

– Klart slike meldinger går inn på en, vi politikere er ikke laget av stein. Men jeg lar ikke slikt knekke min motivasjon til å tale ukulturen imot. Mer enn noen gang behøver innvandrermiljøet indre endring - og jeg akter å fortsette å utfordre muslimer til endring, skriver Raja.

– Jeg håper vedkommende, som jeg ikke vet hvem er, klarer å klatre ut av den mørke gropen og se lyset - og jeg håper han og hans sine god helse og et godt liv.

– Samtidig håper jeg muslimer flest, og ikke minst kristne, ber for meg - så jeg ikke umiddelbart får en uhelbredelig sykdom, skriver Raja humoristisk.